CELEX: 32009R1173
Language: sl
Date: 2009-11-30 00:00:00
Title: Uredba Komisije (ES) št. 1173/2009 z dne 30. novembra 2009 o določitvi intervencijskih centrov za trdo pšenico in riž

1.12.2009   
            
            
               SL
            
            
               Uradni list Evropske unije
            
            
               L 314/48
            
         
      UREDBA KOMISIJE (ES) št. 1173/2009
   z dne 30. novembra 2009
   o določitvi intervencijskih centrov za trdo pšenico in riž
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) in zlasti člena 41 v povezavi s členom 4 Uredbe,
   ob upoštevanju naslednjega:
   
               (1)
            
            
               Komisija mora določiti intervencijske centre držav članic, ki izpolnjujejo minimalne pogoje iz člena 2 Uredbe Komisije (ES) št. 670/2009 z dne 24. julija 2009 o določitvi podrobnih pravil za uporabo Uredbe Sveta (ES) št. 1234/2007 v zvezi z javno intervencijo z razpisom za odkup trde pšenice ali neoluščenega riža (2).
            
         
               (2)
            
            
               V skladu s členom 23(1) Uredbe (ES) št. 670/2009 so države članice za dejansko določitev intervencijskih centrov službam Komisije poslale seznam centrov in seznam skladiščnih prostorov, ki pripadajo tem centrom, ki so jih odobrile, saj izpolnjujejo minimalne pogoje iz predpisov Skupnosti.
            
         
               (3)
            
            
               Da bi se zagotovilo dobro delovanje sistema javne intervencije, mora Komisija določiti intervencijske centre glede na njihov geografski položaj in objaviti seznam skladiščnih prostorov, ki pripadajo tem intervencijskim centrom, ter vse potrebne informacije za izvajalce, ki jih javna intervencija zadeva.
            
         
               (4)
            
            
               Ob upoštevanju pogostih sprememb, do katerih lahko pride in zaradi dobrega upravljanja intervencije, mora Komisija uporabnikom stalno dajati na razpolago najnovejše informacije in zato prvič objaviti podrobnosti seznama skladiščnih prostorov v Uradnem listu Evropske unije (serija C) in nato posodabljati te informacije v skladu s členom 23(3) Uredbe (ES) št. 670/2009 z vsemi ustreznimi tehničnimi sredstvi prek informacijskih sistemov, ki jih je Komisija vzpostavila, tudi z objavo na svetovnem spletu.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Intervencijski centri iz člena 2 Uredbe (ES) št. 670/2009 so določeni v Prilogi k tej uredbi.
   Naslovi skladiščnih prostorov, ki pripadajo intervencijskim centrom, in podrobne informacije, ki se nanašajo na te prostore in intervencijske centre, se za uporabnike objavijo v sporočilu Komisije v Uradnem listu Evropske unije (serija C).
   Spreminjanje in posodabljanje teh informacij poteka v skladu s členom 23(3) Uredbe (ES) št. 670/2009.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. novembra 2009.
      
         
            Za Komisijo
         
         Mariann Fischer BOEL
         
         
            Članica Komisije
         
      
   
   
      (1)  UL L 299, 16.11.2007, str. 1.
   
      (2)  UL L 194, 25.7.2009, str. 22.
   
      PRILOGA
      
         A:   Intervencijski centri za trdo pšenico
      
      GRČIJA
      Θράκη
      Ανατολική Μακεδονία
      Κεντρική Μακεδονία
      Κεντρική Ελλάδα
      Στερεά Ελλάδα
      ŠPANIJA
      Cadiz
      Cordoba
      Sevilla
      Huesca
      Teruel
      Zaragoza
      Burgos
      Palencia
      Salamanca
      Soria
      Valladolid
      Zamora
      Albacete
      Ciudad real
      Cuenca
      Guadalajara
      Badajoz
      Caceres
      Navarra
      FRANCIJA
      Le Pouzin
      Castelnaudary
      Angouleme
      Moulins-sur-Yevre
      Orgeres en Beauce
      Saint Sauveur
      Toury
      Voves
      Fourques
      Aigues-Mortes
      Baziege
      Lespinasse
      Sainte Christie
      L’Isle Jourdain
      Sete
      Issoudun
      La Ville aux Dames
      Mer
      Artenay
      La Creche
      Lavaur
      Beaumont de Lomagne
      Fontenay le Comte
      PORTUGALSKA
      Beja
      
         B:   Intervencijski centri za riž
      
      BOLGARIJA
      Plovdiv
      GRČIJA
      Κεντρική Ελλάδα
      Μακεδονία
      ŠPANIJA
      Cadiz
      Cordoba
      Sevilla
      Zaragoza
      Albacete
      Ciudad Real
      Cuenca
      Lerida
      Badajoz
      Caceres
      Navarra
      FRANCIJA
      Arles
      Fourques
      Aigues-Mortes
      ITALIJA
      Piemonte
      PORTUGALSKA
      Beja